**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Plan mreže dječjih vrtića na području Općine Podstrana

**PRAVNI OSNOV:** Zakon o predškolskom odgoju i obrazovanju (NN [10/97](https://www.zakon.hr/cms.htm?id=477), [107/07](https://www.zakon.hr/cms.htm?id=478),

 [94/13](https://www.zakon.hr/cms.htm?id=479), [98/19](https://www.zakon.hr/cms.htm?id=40813), 57/22 i 101/23), Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za javnu nabavu, gospodarstvo, društvene djelatnosti

i EU fondove

Na temelju članka 14. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) i članka 30. Statuta Općine Podstrana (''Službeni glasnik Općine Podstrana'' broj 7/21, 21/21, 04/23), Općinsko vijeće Općine Podstrana na 35. sjednici održanoj dana 19. prosinca 2024. godine donosi

**PLAN MREŽE DJEČJIH VRTIĆA
NA PODRUČJU OPĆINE PODSTRANA**

**I. UVODNE ODREDBE**

**Članak 1.**

Plan mreže udovoljava zahtjevima dostupnosti i racionalnog ustroja dječjih vrtića za djecu rane i predškolske dobi te osigurava zadovoljavanje potreba građana za provedbom predškolskog odgoja i obrazovanja.

Planom mreže dječjih vrtića na području Općine Podstrana (u daljnjem tekstu Plan) utvrđuju se ustanove predškolskog odgoja i obrazovanja koje obavljaju djelatnost predškolskog odgoja i obrazovanja kao javnu službu i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi.

**Članak 2.**

Općina Podstrana ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s područja Općine Podstrana u ustanovama predškolskog odgoja i obrazovanja i sufinanciranjem ekonomske cijene redovnog programa dječjeg vrtića.

**II. PLAN MREŽE DJEČJIH VRTIĆA**

**Članak 3.**

Na području Općine Podstrana djelatnost predškolskog odgoja obavljaju 4 dječja vrtića u ukupno 9 objekata čiji su osnivači fizičke osobe (3 dječja vrtića- DV „Bambini“, DV „Vrtuljak“ i DV „Mali mornari“) i vjerska zajednica (1 dječji vrtić- DV„Brat sunce“).

Mrežu dječjih vrtića na području Općine Podstrana čine:

|  |  |  |  |
| --- | --- | --- | --- |
| **DJEČJI VRTIĆ** | **ADRESA OBJEKTA** | **OSNIVAČ** | **SMJEŠTAJNI KAPACITET** |
|  **„Bambini“** | Cesta Mutogras 5, Mutogras, Podstrana | Zorana Radica, Domovinskog rata 29b, Podstrana | 90 djece |
| Gospe u Siti 13, Strožanac, Podstrana | Zorana Radica, Domovinskog rata 29b, Podstrana | 70 djece |
| Gospe u Siti 79, Strožanac, Podstrana | Zorana Radica, Domovinskog rata 29b, Podstrana | 50 djece |
| Domovinskog rata 22, Strožanac, Podstrana | Zorana Radica, Domovinskog rata 29b, Podstrana | 130 djece |
| **„Vrtuljak“**  | Domovinskog rata 6, Strožanac, Podstrana | Helena Zaradić, Table 1, Split i Hajdi Biljaković, Gajeva 36, Split | 65 djece |
| Sveti Martin 15, Sv. Martin, Podstrana | Helena Zaradić, Table 1, Split i Hajdi Biljaković, Gajeva 36, Split | 25 djece |
| **„Mali mornari“** | Grljevačka 33, Grljevac, Podstrana | Maja Ledenko, Domovinskog rata 27, Podstrana | 80 djece |
| Zvonimirova 1, Podstrana  | Maja Ledenko, Domovinskog rata 27, Podstrana | 50 djece  |
| **„Brat sunce“,**  | Križine 31, Grljevac, Podstrana | Sestre Franjevke od Bezgrješne, Majke Klare Žižić 6, Šibenik | 93 djece |

**Članak 4.**

Mreža dječjih vrtića Općine Podstrana može se proširivati otvaranjem novih objekata u skladu s odredbama Državnog pedagoškog standarda, odnosno osnivanjem novih dječjih vrtića od strane svih zakonom predviđenih osnivača.

U slučajevima iz prethodnog stavka ovog članka Općina Podstrana može preuzeti obvezu sufinanciranja smještaja djece u istima nakon što uđu u Plan mreže dječjih vrtića Općine.

**Članak 5.**

Osim objekata dječjih vrtića navedenih u članku 3. ovog Plana, izmjenama i dopunama Prostornog plana uređenja Općine Podstrana, „Službeni  glasnik Općine Podstrana“ broj 02/2024, Pročišćeni tekst „Službeni  glasnik Općine Podstrana“ broj 21/2024, predviđena je izgradnja nove predškolske ustanove - dječjeg vrtića na lokaciji Šćadin u Svetom Martinu, u obuhvatu zona isključive namjene (zone namjene D4 i D5). Važno je naglasiti da je istim tim planom omogućena izgradnja dječjih vrtića, odnosno građevina za društvene djelatnosti, unutar građevinskog područja naselja mješovite namjene.

**III. SUFINANCIRANJE PROGRAMA DJEČJEG VRTIĆA**

**Članak 6.**

Općina Podstrana, sukladno čl. 49. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) i članku 41. Državnog pedagoškog standarda predškolskog odgoja i obrazovanja, sufinancira sve dječje vrtiće iz čl. 3. ovog Plana osiguranjem sredstava u svom proračunu sukladno Odluci o socijalnoj skrbi Općine Podstrana („Službeni glasnik Općine Podstrana“, broj 08/23 i 23/23) i Odluci o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i obrazovanja u Splitsko-dalmatinskoj županiji.

**Članak 7.**

Sufinanciranje iz članka 6. ovog Plana vrši se sukladno kriterijima utvrđenim posebnom Odlukom.

**IV. ZAVRŠNE ODREDBE**

**Članak 8.**

Ovaj Plan dostavlja se Splitsko-dalmatinskoj županiji radi usklađivanja razvoja mreže dječjih vrtića na području Splitsko-dalmatinske županije.

**Članak 9.**

Ovaj Plan stupa na snagu osmog dana od dana objave u Službenom glasniku Općine Podstrana.

KLASA: 024-02/24-01/14 Predsjednik

URBROJ: 2181-39-01-24-04 Općinskog vijeća:

Podstrana, 19. prosinca 2024. godine Zdravko Galić

 OBRAZLOŽENJE

Općina Podstrana ima obvezu donijeti Plan mreže dječjih vrtića na svom području kojim se utvrđuju ustanove predškolskog odgoja i obrazovanja koje obavljaju djelatnost predškolskog odgoja i obrazovanja kao javnu službu i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi.

Od početka pedagoške 2024./2025. godine, DV „Bambini“ i DV “Mali mornari“ počeli su s radom u dva nova objekta na području Općine Podstrana te su u međuvremenu stupile na snagu izmjene i dopune Prostornog plana uređenja Općine Podstrana, „Službeni  glasnik Općine Podstrana“ broj 02/24, Pročišćeni tekst „Službeni  glasnik Općine Podstrana“ broj 21/24.

S obzirom na navedene promjene, obvezni smo ažurirati postojeći Plan mreže vrtića.